ประกาศธนาคารแห่งประเทศไทย เรื่อง การดำรงสินทรัพย์สภาพคล่องของบริษัทเงินทุน

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การดำรงสินทรัพย์สภาพคล่องของบริษัทเงินทุน
------------

                        อาศัยอำนาจตามความในมาตรา
๒๘ แห่งพระราชบัญญัติการประกอบธุรกิจเงิน
ทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒
ธนาคารแห่งประเทศไทยออกข้อ
กำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้
                        ข้อ
๑  ให้ยกเลิกประกาศธนาคารแห่งประเทศไทย
เรื่อง การดำรงสินทรัพย์
สภาพคล่องของบริษัทเงินทุน ลงวันที่ ๓๐ พฤษภาคม ๒๕๔๐
                        ข้อ
๒ 
ให้บริษัทเงินทุนดำรงสินทรัพย์สภาพคล่องเป็นอัตราส่วนกับยอดรวมเงิน
ที่ได้จากการกู้ยืมหรือได้รับจากประชาชน
อันบริษัทเงินทุนมีหน้าที่จะต้องชำระคืนตามหลักเกณฑ์ 
วิธีการ และเงื่อนไขดังนี้
                        (๑)
ดำรงสินทรัพย์สภาพคล่องเป็นเงินฝากที่ธนาคารแห่งประเทศไทยไม่ต่ำกว่า
ร้อยละ ๖
ของยอดเงินที่ได้จากการกู้ยืมหรือได้รับจากต่างประเทศ เฉพาะที่มีกำหนดชำระคืนเมื่อ
ทวงถามหรือเมื่อสิ้นระยะเวลาที่มีสิทธิเรียกคืนหรือชำระคืนได้ก่อนครบกำหนด
๑ ปี นับแต่วันที่
กู้ยืมหรือได้รับเงิน
เว้นแต่เป็นเงินกู้ยืมหรือได้รับตามหลักเกณฑ์หรือเงื่อนไขที่ธนาคารแห่ง
ประเทศไทยกำหนด
                        (๒)
ดำรงสินทรัพย์สภาพคล่องไม่ต่ำกว่าร้อยละ ๖ ของยอดรวมเงินที่ได้จากการ
กู้ยืมหรือได้รับจากประชาชนทุกประเภท นอกจากที่กล่าวใน (๑)
โดยสินทรัพย์สภาพคล่องดัง
กล่าว ได้แก่
                        (๒.๑)
เงินฝากที่ธนาคารแห่งประเทศไทยไม่ต่ำกว่าร้อยละ ๐.๕ ของยอดรวมเงิน
ที่ได้จากการกู้ยืมหรือได้รับจากประชาชนดังกล่าว
                        (๒.๒)
หลักทรัพย์ซึ่งปราศจากภาระผูกพันดังต่อไปนี้ รวมกันไม่ต่ำกว่าร้อยละ 
๔.๕ ของยอดรวมเงินทีได้จากการกู้ยืมหรือได้รับจากประชาชนดังกล่าว
                        ก.
หลักทรัพย์รัฐบาลไทย
                        ข.
หุ้นกู้ พันธบัตร หรือตราสารแสดงสิทธิในหนี้ที่กระทรวงการคลังค้ำประกันต้น
เงินและดอกเบี้ย
                        ค.
พันธบัตร หรือตราสารแสดงสิทธิในหนี้ที่ออกโดยกองทุนเพื่อการฟื้นฟูและ
พัฒนาระบบสถาบันการเงิน
                        ง.
หุ้นกู้ พันธบัตร หรือตราสารแสดงสิทธิในหนี้ที่กองทุนเพื่อการฟื้นฟูแลพัฒนา
ระบบสถาบันการเงินค้ำประกันต้นเงินและดอกเบี้ย
                        จ.
หุ้นกู้ หรือพันธบัตรที่ออกโดยบรรษัทเงินทุนอุตสาหกรรมแห่งประเทศไทย 
หรือพันธบัตรองค์การของรัฐ
หรือรัฐวิสาหกิจที่มีกฎหมายเฉพาะจัดตั้งขึ้น
                        (๒.๓)
เงินฝากที่ธนาคารที่ตั้งอยู่ในประเทศไทย ซึ่งปราศจากภาระผูกพัน
                        (๒.๔)
เงินให้กู้ยืมเผื่อเรียกแก่ธนาคารที่ตั้งอยู่ในประเทศไทยและกองทุนเพื่อ
การฟื้นฟูและพัฒนาระบบสถาบันการเงิน ซึ่งปราศจากภาระผูกพัน
                        (๒.๕)
บัตรเงินฝากที่ออกโดยธนาคารพาณิชย์ ซึ่งปราศจากภาระผูกพัน
                        ข้อ
๓  อัตราส่วนที่ต้องดำรงตามข้อ ๒ (๑)
หรือ (๒) ข้างต้น ให้ถือเอาส่วน
เฉลี่ยรายสัปดาห์ของสินทรัพย์สภาพคล่องทุกสิ้นวันและส่วนเฉลี่ยรายสัปดาห์ของยอดรวมเงินที่
ได้จากการกู้ยืมหรือได้รับจากประชาชนทุกสิ้นวัน
โดยให้ถือเอาวันศุกร์เป็นวันเริ่มต้นของสัปดาห์
และวันพฤหัสบดีเป็นวันสุดท้ายของสัปดาห์
                        ข้อ
๔ 
ประกาศนี้ให้ใช้บังคับตั้งแต่วันที่ ๑๒ กันยายน ๒๕๔๐ เป็นต้นไป

                                                                        ประกาศ
ณ วันที่ ๘ กันยายน พ.ศ. ๒๕๔๐
                                                                                       ชัยวัฒน์  วิบูลย์สวัสดิ์
                                                                                                ผู้ว่าการ
                                                                                    ธนาคารแห่งประเทศไทย

[รก.๒๕๔๐/พ๗๘ง/๒๙/๘ กันยายน ๒๕๔๐]